Cuneiform Tablet VS 26 28 (VAT 13469)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pu-šu-ke-en₆ qí-bi₄-ma um-ma {d}NIN.ŠUBUR-ba-ni-ma 17 ma-na KÙ.BABBAR šu-nu-nu ub-lá-kum ù té-er-tí i-li-kà-kum um-ma a-na-ku-ma 1 ma-na 6 GÍN KÙ.BABBAR šu-nu-nu ša-áš-qí-il₅ 1.8333300000000001 ma-na KÙ.BABBAR PUZUR₄-a-šur 0.5 ma-na 3 GÍN KÙ.BABBAR DUMU e-li-me-šar ša-áš-qí-il₅-ma ù ma-sú-ḫa-am mì-sí-ma a-na mu-lá 20 ma-na ni-is-ḫa-tí-šu ù ša-du-i-tí-šu a ṣí-ib-tim li-qé-ma a ma-lá té-er-tí-a e-pu-uš-ma gi₅-im-lá-ni a-ta té-er-ta-kà-ma lá i-ta-al-kam a-bi₄ a-ta be-lí a-ta i-ḫi-id-ma a ma-lá té-er-tí-a e-pu-uš lu gi₅-mì-lúm i-a-tí ù a-šu-mì qá-tí-a ma-lá É kà-ri-im PUZUR₄-a-šur i-ta-dí-ú ù ma-lá a-ta ta-ta-dí-ú té-er-ta-kà li-li-kam-ma úz-ni pì-té PUZUR₄.IŠTAR DUMU a-gu₅-a ší-ta-pár-ma KÙ.BABBAR a-wi-li šu-ut lu-ša-áš-qí-lá-šu-nu